Sharof Muhiddinov. Sharof Muhiddinov (1997-yil 14-aprelda tugʻilgan) – oʻzbekistonlik professional futbolchi, „Nasaf“ klubida yarim himoyachi ampulasida oʻynaydi. Futbolchilik faoliyati. Qarshining „Nasaf“ futbol klubi tarbiyalanuvchisi. Professional faoliyatini 2015-yil „Nasaf“ tarkibida boshlagan va 2021-yilgacha qarshiliklar sharafini himoya qilgan. 2021-yil mavsum oldidan Toshkentning „Paxtakor“ klubi safiga oʻtgan. Sherlar safida Oʻzbekiston chempioni, kubok finalchisi va superkubok sohibiga aylangan. Poytaxtliklarning ajralmas oʻyinchilaridan biriga aylanganiga qaramay, 2022-yil yana „Nasaf“ jamoasi safiga qaytgan. 2023-yil yangi mavsum avvalida Eron yuqori ligasi vakili „Sanat Baft“ jamoasi bilan shartnoma imzolagan. Eron jamoasida yarim mavsum davomida toʻp surgan. 2023-yil yozgi transfer oynasida Oʻzbekiston Superligasi vakili Fargʻonaning „Neftchi“ jamoasi bilan shartnoma imnzolagan. 2024-yil „Neftchi“ jamoasi bilan shartnomasi yakunlangach jamoani tark etgan va 6-fevral kuni sobiq jamoasi, Qarshining „Nasaf“ klubi bilan shartnoma imzolagan.